Ultima oră (piesă de teatru)

Format:Altesensuri
***Ultima oră*** este o operă literară scrisă de Mihail Sebastian. Este o comedie în 3 acte.

## Prezentare

 **Atenție:** urmează detalii despre narațiune și/sau deznodământ.
Piesa are loc în vara anului 1932, prima scenă având loc în redacția ziarului *Deșteptarea*, ziar aflat în puternică criză financiară. Din greșeală, articolul pentru o revistă istorică este publicat în cadrul ziarului. Acesta este despre Alexandru cel Mare și este scris de un conferențiar universitar de istorie, Alexandru Andronic. Grigore Bucșan este un puternic om de afaceri care se pregătește de Afacerea Protar - o lovitură pe piața cerealelor (a ovăzului). Datorită greșelilor de tipar, articolul lui Andronic stârnește suspiciunile lui Bucșan care se crede șantajat. Directorul ziarului întrezărește aici o portiță de scăpare de unele datorii și încearcă și el să-l șantajeze pe Bucșan. Încurcăturile se țin lanț, în cele din urmă este creată de Bucșan societatea anonimă Protar (*Asociația pentru încurajarea studiilor de istorie antică* după cum o numește Magda.) Societatea anonimă Protar îl va trimite pe profesor în Asia pentru a studia campaniile lui Alexandru cel Mare în schimbul *tăcerii* sale; iar societatea se va ocupa liniștită între timp și de alte afaceri (după cum spune Bucșan în final: *Unul din scopuri... Mai sunt și altele...* )

## Personaje

* Alexandru Andronic, conferențiar universitar
* Grigore Bucșan, mare industriaș
* I.D.Borcea, directorul ziarului *Deșteptarea*
* Armand Calotă
* Ștefănescu
* Voicu, redactor al ziarului *Deșteptarea*
* Agopian, proprietarul tipografiei
* Hubert, șef de atelier la tipografie
* Niță, om de serviciu la ziar
* Magda Minu, studentă
* Gaby, acttriță
* Ana, femeie de serviciu la Andronic
* Dra Werner, secretara lui Bucșan
* Brănescu, ministrul instrucțiunii publice
* Pompilian, redactor al ziarului *Deșteptarea*
* Un băiat cu cafele

## Reprezentații

* 2003 - Teatrul Național, regia Anca Ovanez Doroșenco și asistent regie Mircea Albulescu, cu Claudiu Bleonț ca Alexandru Andronic, Mircea Albulescu ca Grigore Bucșan, Gheorghe Dinică și Armand Calotă ca I.D.Borcea, Marin Moraru ca Ștefănescu, Ioan Andrei Ionescu și Liviu Lucaci ca Voicu, Mihai Fotino și Ovidiu Cuncea ca Agopian, Liviu Crăciun ca Hubert, Alexandru Hasnaș și Grigore Nagacevschi ca Nita, Ilinca Goia ca Magda Minu, Raluca Petra și Tatiana Constantin ca Gaby, Silvia Năstase ca Ana, Carmen Ionescu și Liliana Hodorogea ca Dra Werner, Mihai Niculescu și Constantin Dinulescu ca Brănescu și Marcelo-S Cobzariu ca Pompilian.

## Teatru radiofonic

* 1963 - *Ultima oră*, regia artistică Mihai Zirra, cu actorii Octavian Cotescu, Ion Finteșteanu, Nichi Atanasiu, Rodica Suciu-Stroescu, Mircea Balaban, Florin Scărlătescu, Mihai Fotino, Vili Ronea, Dem Rădulescu, Dan Damian, Nicolae Neamțu-Ottonel, Doruleț Căpraru, Vali Voiculescu, Elena Antonescu, Graziela Albini.

## Ecranizării

* 1955 - *Afacerea Protar*, regia Haralambie Boroș, scenariu Sorana Coroamă, cu actorii Radu Beligan ca Prof. Andronic, Jenica Constantinescu, Ion Finteșteanu, Ion Iancovescu, Ion Lucian, Constantin Ramadan, Ion Talianu, Florin Vasiliu și Ioana Zlotescu

## Referințe și note

1. ↑ Ultima oră de Mihail Sebastian (Stagiuni Anterioare), TNB.ro
2. ↑ http://tnr.srr.ro/program/program\_arh.htm?d=2014-07-31
3. ↑ http://www.radioromaniacultural.ro/teatru\_de\_pranz\_ultima\_ora\_de\_mihail\_sebastian-18448
4. ↑ http://www.cinemagia.ro/filme/afacerea-protar-3091/

* Ultima ora, de Mihail Sebastian